Nafarroako Parlamentuko Eledunen Batzarrak, 2022ko urriaren 24an egindako bilkuran, honako adierazpen hau onetsi zuen:

“1. Nafarroako Parlamentuak adierazten du arbuiatzen dituela Javier Lambán Aragoiko Gobernuko lehendakariaren hitzak, zeinen bidez esan baitu Nafarroako Foru Komunitatearen autonomia fiskala –Nafarroari sozietateen zerga propioa mantendu, ezarri eta arautzea ahalbidetzen diona– “benetan mingarria eta jasanezina” dela eta horretara ohitu beharra dagoela “Konstituzioaren sorrerari bide eman zioten inguruabarrek berekin ekarri zutelako.”

2. Nafarroako Parlamentuak adierazpen hau Aragoiko Gobernuko lehendakariari jakinaraziko dio”.

Iruñean, 2022ko urriaren 24an

Lehendakaria: Unai Hualde Iglesias